Na temelju članka 69. stavak 4. Zakona o šumama (Narodne novine 68/18, 115/18, 98/19, 32/20, 145/20, 101/23, 36/24) i  članka 29. Statuta općine Cerna (Službeni vjesnik Vukovarsko-srijemske županije 13/09, 2/13, 24/14, 8/18 i 4/21) i članka 84. Poslovnika Općinskog vijeća (Službeni vjesnik Vukovarsko-srijemske županije 13/09, 2/13, 8/18 i 2/22), Općinsko vijeće na svojoj 12. sjednici održanoj 30. lipnja 2026. godine donosi

II. IZMJENE PROGRAMA
UTROŠKA SREDSTAVA ŠUMSKOG DOPRINOSA ZA 2026. GODINU

Članak 1.
Ovim Programom utroška šumskog doprinosa za 2026. godinu utvrđuje se namjena korištenja i kontrola utroška sredstava šumskog doprinosa kojeg plaćaju pravne osobe koje obavljaju prodaju proizvoda iskorištavanja šuma (drvni sortimenti) na području općine Cerna, u visini 10% od prodajne cijene proizvoda na panju.
Članak 2.
U Proračunu Općine Cerna za 2026. godinu planirani prihodi  šumskog doprinosa iz članka 1. ovog Programa iznose 400.000,00 €. I. Izmjena iznos se smanjuje na 382.257,13 €. U II. Izmjenama programa sredstva su smanjena na 370.257,13 €.
Sredstva iz prethodnog stavka koristit će se za financiranje održavanja i izgradnje komunalne infrastrukture, za financiranje programa razvoja poljoprivrede i gospodarstva, te određenih aktivnosti iz zaštite okoliša:
	R. br.
	Naziv aktivnosti
	Iznos

	1.
	Održavanje poljskih puteva
	6.000,00

	2.
	Održavanje nerazvrstanih cesta
	20.000,00

	3.
	Održavanje javne rasvjete
	7.955,44

	4.
	Održavanje javnih površina
	43.000,00

	5.
	Zaštita okoliša
	57.000,00

	6.
	Sanacija zapuštenih privatnih posjeda
	1.500,00

	7.
	Gospodarenje komunalnim otpadom
	58.257,13

	8.
	Sufinanciranje poljoprivrede i gospodarstva
	26.544,56

	9.
	Otplata kratkoročnog kreditnog zaduženja - PBZ
	150.000,00

	
	UKUPNO:
	370.257,13 €



Članak 3.
Općinski načelnik Općine Cerna obvezan je do kraja ožujka 2027. godine podnijeti Općinskom vijeću, Općine Cerna izvješće o izvršenju Programa utroška sredstava šumskog doprinosa za 2026. godinu.
Članak 4.
Ovaj Program stupa na snagu osmog dana od dana objave u  Službenom vjesniku Vukovarsko-srijemske županije.

